**211223**

**Сіз толығымен тірі және мінсіз болуға дайынсыз ба?**

 ***«Сонда тақта Отырған: Енді бәрін де жаңадан жаратамын, — деді.»***

***(Аян 21:5)***

Аспан қандай? Аспан қазірдің өзінде бар, бірақ Киелі кітапқа жүгінсек, ол өзінің соңғы түрінде емес. Киелі кітапта Құдайдың мекені және Иса жерден көтерілген кезде қайтып оралған жері туралы айтылады. Елші Пауыл былай деп жазды: «Иеміз Исаны қайта тірілткен Құдайдың бізді де Иса арқылы қайта тірілтіп, сендермен бірге өз алдына әкелетінін білеміз ғой» (2 Қорынттықтарға 4:14).

Киелі Кітапта жаңа аспан мен жаңа жер туралы айтылады. Бұл планетада болып көрген ең әдемі жерді елестетіп көріңізші - сіз көрген және бастан өткергеніңіз – бұл жай Құдайдың жаратылысының бір кішкентай бөлігі ғана. Біздің жер толығымен қайта құрылатын болады. Аян кітабында жазылған Жоханның аяндары Құдайдың барлық жаратылыстарының, керемет әдемі дизайнының жаңарған түрінің бейнесі. Осы жаңарудың бір бөлігі ретінде біз тап-таза жер мен әшекейленген әдемі қалада, көкте өмір сүретін боламыз. Қысқасы, аспан – бұл мінсіз сұлулық.

Бізде мұның нақты қалай болатыны туралы толық мәлімет жоқ, бірақ Пауыл мұны тағатсыздана күтіп, былай деді: « Болашақта біз үшін анық көрінетін салтанатты ұлылықпен салыстырғанда, қазіргі заманның азаптарының түк емес екендігіне әбден сенемін.» (Римдіктерге 8:18). «Уақытша көретін жеңіл азаптарымыз бізді өздерінен әлдеқайда зор, тіпті шексіз де мәңгілік ұлылыққа жеткізеді! » (2 Қорынттықтарға 4:17).